Diari Oficial de la Generalitat Valenciana


Sumari del DOGV 6835, del 07-08-2012 (2012/7124)

Notificació de la sentència dictada en el procediment ordinari número 81/2010.
------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7124


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 81/2010. [2012/7124]  
Procediment ordinari 000081/2010-M   
De: Rafael Pastor García.  
Procurador: Francisco García Mora.  
Contra: Ascenda Gestión, SL.  
En este procediment de juí ordinari número 81-10M, seguit a instàncies de Rafael Pastor García contra Ascenda Gestión, SL, s'ha dictat la sentència que té l'encapçalament i dispositiva, literalment, com seguix:  
«Sentència número 178  
Elx, 21 de maig de 2012  
M.ª Isabel Gilabert Vietos, jutgessa substituta de reforç del Jutjat de Primera Instància número 2 d'esta ciutat i partit, he vist estes actuacions de juí ordinari, seguides entre:   
Demandant: Rafael Pastor García, representat pel procurador dels tribunals senyor García Mora i assistit per l'advocat senyor Martínez Alcalá.  
Demandat: l'entitat Ascenda Gestión, SL, en rebel·lia en estes actuacions.  
Objecte del juí: incompliment d'un contracte de compravenda de bé immoble.  
Resolució de contracte.  
/.../  
Dispositiva  
1. Estime íntegrament la demanda interposada pel procurador dels tribunals senyor García Mora, en nom i representació de Rafael Pastor García, contra l'entitat Ascenda Gestión, SL, en rebel·lia en estes actuacions.  
2. Declare la resolució del contracte de compravenda firmat per les parts el dia 8 de novembre de 2007 i condemne l'entitat Ascenda Gestión, SL, a pagar la quantitat de 32.355,84 euros, més els interessos legals des de la data de la interposició de la demandada, així com les costes del procés.   
Uniu una testimoniança d'esta resolució a les actuacions principals i porteu l'original al llibre de sentències d'este Jutjat.   
Notifiqueu esta resolució a les parts, advertint-los que contra esta resolució judicial pot interposar-se un recurs d'apel·lació (art.735 LEC), que cal presentar davant d'este Jutjat dins del termini de 20 dies, comptador des de l'endemà de la notificació d'esta resolució, i que serà resolt per l'Audiència Provincial d'Alacant. Per a interposar este recurs la part ha de consignar en el compte del Jutjat la quantitat de 50 euros. L'admissió del recurs exigix que s'haja consignat, en l'entitat de crèdit oportuna i en el compte de depòsits i consignacions obert a nom del Jutjat, la quantitat objecte de dipòsit, cosa que s'haurà d'acreditar. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si el recurrent incorre en defecte, omissió o error en la constitució del dipòsit, es concedirà a la part el termini de dos dies perquè esmene el defecte, amb l'aportació, si pertoca, de la documentació acreditativa. Si no ho fa, es dictarà la interlocutòria que pose fi al tràmit del recurs, o que inadmeta la demanda, i la resolució impugnada esdevindrà ferma (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la nova Oficina Judicial.  
  
Esta és la meua sentència, que pronuncie, mane i firme, el dia de la seua data.   
/.../  
Diligència de publicació. El dia de hui, el magistrat jutge que subscriu esta resolució, ha procedit a publicar-la mitjançant la lectura íntegra, mentres celebrava audiència pública; jo, la secretària judicial titular, en done fe».   
I atés que el demandat esmentat, Ascenda Gestión, SL, es troba en parador desconegut, expedisc este edicte a fi que li valga de notificació de forma deguda.  
  
Elx, 25 de juny de 2012.- El secretari judicial: Virgilio Rodas Carratalá.